# Vaga feminista del 8 de març de 2018

La Vaga feminista del 8 de març de 2018 fou una convocatòria de vaga general a l'estat espanyol impulsada per la Comissió 8 de Març, un grup integrat per un conjunt de col·lectius feministes, que comptà amb el suport del moviment sindical a diferents nivells. S'anomenà vaga feminista perquè a banda de ser una vaga laboral i estudiantil també va fer una crida de vaga en d'altres dimensions com les cures, el treball domèstic i el consum, on sovint són les dones qui realitzen majoritàriament aquestes tasques. En general, les convocants volien demostrar "que sense nosaltres el món s'atura". Específicament, la convocatòria va reclamar treballar a favor de la igualtat de gènere i contra la bretxa salarial de gènere i la cronificació de l'atur femení. Fou la primera vegada que es convocà una vaga general d'aquest tipus a l'estat espanyol.
Una part del moviment feminista, convocant al voltant de la Comissió 8 de Març, va fer una crida a la vaga general de tot el dia només de dones, perquè "si els homes paren seria una vaga general i es perdria l'objectiu feminista". Tanmateix, legalment una vaga laboral no pot diferenciar entre gèneres i els sindicats van convocar als treballadors en la seva globalitat, sempre fent una crida especial a les treballadores. Entre les diferents iniciatives de la jornada, hi hagué la proposta de penjar els davantals dels balcons i finestres per tal de donar visibilitat a les treballadores de la llar que no tenen recollit legalment el dret a vaga.

## Context

La vaga es va fer coincidir amb el dia internacional de la dona treballadora i s'inspirà en la vaga de dones del 24 d'octubre de 1975 a Islàndia, quan les vaguistes foren capaces de paralitzar el país durant un dia i demostraren "la feina indispensable de la dona en l'economia i la societat a Islàndia". Segons els col·lectius feministes, durant aquella vaga històrica de 1975 el 90% de les dones islandeses va secundar la convocatòria.
Altres anys, pel 8 de març, s'havien convocat manifestacions multitudinàries en les principals poblacions espanyoles. La iniciativa d'enguany s'emmarca dins d'una iniciativa feminista a 177 estats.

## Suports

La jornada de protesta també va tenir el suport dels sindicats, però CNT, CGT, la Intersindical, COS, USTEC·STEs, la IAC i d'altres sindicats s'hi van adherir i convocar vaga durant tot el dia, mentre que els sindicats majoritaris CCOO i UGT ho van fer només a una aturada parcial d'un parell d'hores per torn (11:30-13:30 i 16:00-18:00). En l'àmbit dels partits d'abast estatal, Unidos Podemos va donar suport a l'aturada general de tot el dia, el PSOE a l'aturada de dues hores dels sindicats majoritaris i el PP i Ciutadans van refusar la convocatòria. Entre els partits d'àmbit català, Esquerra Republicana, Catalunya en Comú i la Candidatura d'Unitat Popular van fer explicit la seva adhesió a la vaga general. Diversos mitjans de comunicació com VilaWeb s'adheriren a la vaga mostrant el seu suport.

## Manifestacions

Com en d'altres convocatòries de vaga, es van realitzar manifestacions a les principals poblacions de l'estat. En el cas de Madrid la marxa va sortir de l'Estació de Atocha a les 19:00 i va finalitzar el seu recorregut a la Plaça Espanya. En l'àmbit dels Països Catalans, es van convocar manifestacions a Barcelona (18.30 a Passeig de Gràcia amb Diagonal), Sabadell (12:00 Plaça de la Creu Alta) Castelló (13.00 a la plaça de Maria Agustina), Lleida (18.00 a la plaça Ricard Viñes) o Tarragona (19.00 a la plaça Imperial Tàrraco).
Hi va haver múltiples lemes per a la jornada com "Cap a la vaga feminista" o "#EnsAturem" dels moviments feministes, "Vives, lliure i unides" de CCOO i UGT o "Juntes parem. Juntes avancem" de la CNT.

## Transcurs de la jornada

Entre les 7 i les 11 del matí hi hagué ja algunes manifestacions així com a Barcelona que tallaren dos grans carrers, una manifestació a l'Avinguda Meridiana i un altre a la Gran Via. Hi hagué també diverses afectacions en els transports públics així com la línia Barcelona-Vallès dels Ferrocarrils de la Generalitat de Catalunya va haver de ser tancada un temps per la presència de manifestants a les vies. Més de 200 estudiants han bloquejat diversos accessos en centres docents i cap a les 9.00 h intentaren tallar l'AP-7 a l'altura del Campus de Bellaterra on Mossos d'Esquadra i antiavalots els han barrat el pas.

## Referències

* ↑ «Per què la vaga feminista del 8 de març no serà una mobilització com les altres?». Feminisme Crític. Arxivat de l'original el 2018-02-26 [Consulta: 25 febrer 2018].
* 1 2 3 4 Álvarez, Pilar «Què és la vaga feminista i més claus de la protesta del 8 de març». El País, 14-02-2018. Arxivat de l'original el 2018-02-26 [Consulta: 25 febrer 2018].
* ↑ Press, Europa «CCOO y UGT animan a participar en la "histórica" huelga feminista del 8-M con paros de dos horas en mañana y tarde» (en castellà). europapress.es, 23-02-2018. Arxivat de l'original el 2018-02-26 [Consulta: 25 febrer 2018].
* 1 2 3 Fernández, Marina «"Si los hombres paran sería una huelga general, se pierde el objetivo feminista"» (en castellà). Hoy por hoy, 23-02-2018. Arxivat de l'original el 2018-02-26 [Consulta: 25 febrer 2018].
* 1 2 «CNT aprueba por unanimidad convocar huelga general feminista para este 8 de març | Confederación Nacional del Trabajo» (en castellà). CNT, 27-01-2018. Arxivat de l'original el 2018-02-26. [Consulta: 25 febrer 2018].
* ↑ «Icelandic women strike for economic and social equality, 1975 - Global Nonviolent Action Database». Global Nonviolent Action Database. Swarthmore College. Arxivat de l'original el 2016-12-02. [Consulta: 23 abril 2016].
* 1 2 3 «Quién es quién en la huelga feminista del 8 de març» (en castellà). El Mundo, 22-02-2018. Arxivat de l'original el 25 de febrer 2018 [Consulta: 25 febrer 2018].
* ↑ Bernardo, Rafa «UGT y CCOO registran oficialmente la huelga del 8-M» (en castellà). Cadena SER, 19-02-2018. Arxivat de l'original el 2018-02-26 [Consulta: 25 febrer 2018].
* ↑ «CGT convoca vaga general de 24 hores el 8 de març». Vilaweb. Arxivat de l'original el 2018-02-26. [Consulta: 25 febrer 2018].
* ↑ «Catalunya en Comú se suma a la vaga general feminista del 8 de març». Vilaweb, 08-02-2017. Arxivat de l'original el 2018-02-26. [Consulta: 25 febrer 2018].
* ↑ «Preparem-nos pel 8 de març. Vaga General Feminista!». cup.cat. Arxivat de l'original el 2018-02-26 [Consulta: 25 febrer 2018].
* ↑ «VilaWeb s'adhereix a la vaga feminista del 8 de març». Arxivat de l'original el 2018-03-08. [Consulta: 8 març 2018].
* ↑ «¿Por qué la huelga feminista del 8 de març es diferente a todas las demás?» (en castellà). Público (diari espanyol), 25-02-2018. Arxivat de l'original el 2018-02-25 [Consulta: 25 febrer 2018].
* 1 2 «#EnsAturem: tot allò que cal saber sobre la vaga feminista del 8-M». [Consulta: 1r març 2018].
* ↑ «CAP A LA VAGA FEMINISTA: La proposta del moviment feminista estatal pel 8 de març». Ca la Dona, un espai de dones i per a dones, 17-01-2018. Arxivat de l'original el 2018-02-26 [Consulta: 25 febrer 2018].
* ↑ «“Vives, lliures, unides per la igualtat”. UGT i CCOO convoquen una vaga de dues hores el pròxim 8 de març». Diari Sant Quirze. Arxivat de l'original el 2018-02-26. [Consulta: 25 febrer 2018].
* ↑ «Día Internacional de la Mujer: Últimas noticias de la huelga feminista, en directo». La Vanguardia. Arxivat de l'original el 2018-03-08 [Consulta: 8 març 2018].
* ↑ «Més de 200 estudiants de la UAB intenten tallar l'AP-7 a l'alçada de Bellaterra coincidint amb la vaga feminista». Arxivat de l'original el 2018-03-08. [Consulta: 8 març 2018].
Feminisme :
Dones
Noies
Feminitat
Sororitat :
Història :
Moviments :
Teoria feminista :